Årsberetning VeTeBu redaktørforening 2011

Foreningen har stabilt antall medlemmer på cirka 70.

**Styret** har avholdt to møter og ett telefonmøte i perioden. For medlemmene ble det arrangert vårmøte med årsmøte på Villa Malla på Filtvet 17. mars. Høstmøtet ble erstattet med studietur til London 29.9.-1.oktober og et ekstraordinært temamøte om 22. juli ble istandsatt 2. november.

Årsmøtet 17. mars: 20 medlemmer deltok i årsmøtet. Forsamlingen godkjente uten merknader årsberetning og regnskap, som viste at foreningen har god økonomi med saldo på 103.069 kroner ved utgangen av 2010.

Valg til styret:Møtet gjenvalgte **Jan Roaldset**, Sandefjords Blad, som leder og **Ingunn Larsen**, Drammens Tidende, som kasserer (begge for to år).   
**Eirik Haugen**, tidligere Telemarksavisa, har gått ut av foreningen og dermed også ut av styret; valgkomitéen foreslo **Heidi Pleym**, NRK Østafjells, som erstatter (for gjenværende ett år) . Dette ble enstemmig godkjent.   
**Rino Andersen** (Nationen) gjenvalgt som revisor for ett år.   
Valgkomitéens **Lars Kise** (Varden) og **Håkon Borud** (Tønsbergs blad) fortsetter et år til.   
Styret for øvrig består av **Tone Størseth**, sekretær, (ikke på valg).

Årsmøtet imøteså å få tilsendt leders forslag om valgkriterier. Dette for å sikre en best mulig medlemsreflektert sammensetning i styret.   
Leder orienterte også om at medlemskontingenten blir innkrevet fra NR sentralt fra 2011, og 1500 kroner per medlem fordeles til regionforeningene .  
Nytt årsmøte blir i mars 2012.

Vårmøtet (17. mars): Vårmøtet ble innledet med lunsj i Villa Malla. Etter gjennomføringen av årsmøtet var det faglig program. “Slik ble jeg en vinner” forklarte mangeganger prisbelønt i inn- og utland Bjarne Tormodsgard i Hallingdølen til stor interesse for redaktørkolleger. “Klar tale” fra Schibsted-leder Kjell Aamodt om de digitale utfordringenemediene står midt oppe i, var like engasjerende – og til slutt paneldebatten “Død over den objektive journalistikken” med Christoph Schmitz, Heidi Pleym og Kjetil Stormark.

Vårseminaret inkl. lunsj var gratis for medlemmene.

Studietur til London: 22 deltakere reiste til London 29. september til 1. oktober. Praktisk tilrettelegger var turoperatør Connections i Sandefjord , mens styret sto for faglig innhold. Strand Palace Hotel sentralt i London var overnattingssted. Middagen torsdag kveld ble inntatt på restaurant Chez Gerrard Brasseri Bar. Fredag morgen startet med et timelangt foredrag om lokalavisene som uovertruffen markedsføringskanal ved Keith Donaldsson i British Media Society i St. Andrew’s House. Deretter ble det lunsj i Den kgl. norske ambassade med ambassadør Kim Traavik og ambassaderåd Olav Myklebust som vertskap. Ambassadøren gjennomgikk av de seneste økonomiske og politiske begivenheter med utgangspunkt i det britisk-norske samarbeidet. Nigel Vincent fra Storbritannias tredje største mediekonsern Newsquest avrundet med å se på digitale muligheter i en bredere og mer publikumsinvolverende nyhetsdekning. Dagen ble avsluttet med middagscruise på Themsen. Avreise til Norge tidlig lørdag morgen.

Londonturen ble delvis sponset av foreningen.

Ekstramøte: 2. november arrangerte VeTeBU redaktørforening et ekstraordinært medlemsmøte med temaet “22. juli – hvordan håndterte vi etikken og menneskene”. 13 medlemmer deltok. NRKs Heidi Pleym innledet til debatt ved å vise en redigert film om terroraksjonene og refleksjoner hos ansatte i rikskringkastingen.

Kragerø 23.1.2012

Tone Størseth, sekretær